Suchinthana/ta-wikipedia huggingface dataset:
கம்பு நேப்பியர் ஒட்டுப்புல்

கம்பு நேப்பியர் ஒட்டுப்புல், தீவனக்கம்பு மற்றும் நேப்பியர் புல் ஆகிய இரண்டு புல் இனங்களை ஒட்டு சேர்த்து உருவாக்கப்பட்டது. இப் புற்கள், பூச்சி மற்றும் நோய் எதிர்ப்பு தன்மை கொண்டவை. கம்பு நேப்பியர் ஒட்டுப்புல்லில் ஆக்சலேட்டு என்ற நச்சுப்பொருள் அதிகமாக இருப்பதால் இத்தீவனத்துடன் 5 கிலோ பயறு வகை தீவனத்தை கலந்தோ, சுண்ணாம்பு தண்ணீர் அல்லது தாது உப்பு கலவையை கலந்தோ கால்நடைகளுக்கு கொடுக்க வேண்டும். கம்பு நேப்பியர் ஒட்டுப்புல், அதிகத் தூர்களுடன் வளரக்கூடிய ஒரு பல்லாண்டு தீவனப் பயிராகும். ஆண்டுக்கு ஏழு முறை அறுவடை செய்யலாம். இதனால் ஏக்கருக்கு 350 முதல் 400 டன் அளவுக்கு மகசூல் பெறலாம். தமிழ்நாடு வேளாண்மைப் பல்கலைக்கழகத்தால் வெளியிடப்பட்ட கம்பி நேப்பியர் ஒட்டுப்புல்லை (சி.என். 4 ரகம்) கால்நடைகளுக்கு கொடுப்பதால் பால் உற்பத்தியைப் பெருக்கலாம்.

வகைகள்
 பூசா ஜெயண்ட், என்பி 21 மற்றும் 37, ஐ ஜி எஃப் ஆர் ஐ 5, 7 மற்றும் 10 ரகங்கள் இந்தியாவில் உருவாக்கப்பட்ட உயர் ரக கலப்பின ரகங்களாகும்.
 கோ 1, கோ 2, கோ 3, கோ 4, கே.கே.எம் 1 தமிழ்நாடு  வேளாண்மைப் பல்கலைக்கழகத்தால் உருவாக்கப்பட்ட ரகங்களாகும்

மேற்கோள்கள்

புற்கள்
இலித்தியம் ஐதராக்சைடு

இலித்தியம் ஐதராக்சைடு (Lithium hydroxide)  என்பது LiOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். வெண்மை நிறத்துடன் காணப்படும் இச்சேர்மம் நீருறிஞ்சும் திறன் கொண்ட படிகமாகக் காணப்படுகிறது. தண்ணீரில் நன்றாகவும் எத்தனாலில் சிறிதளவும் இலித்தியம் ஐதராக்சைடு கரைகிறது. காரவுலோக ஐதராக்சைடுகளில் மிகவும் வலிமை குறைந்த காரமாக இது செயல்படுகிறது. வர்த்தகரீதியாக இச்சேர்மம் நீரிலி வகையாகவும் ஒருநீரேற்று வடிவிலும் கிடைக்கிறது. இவ்விரண்டுமே வலிமையான காரங்களாகும்.

தயாரிப்பு 
இலித்தியம் கார்பனேட்டு மற்றும் கால்சியம் ஐதராக்சைடு சேர்மங்கள் இணைந்து இரட்டை இடப்பெயர்ச்சி வினையின் மூலமாக இலித்தியம் ஐதராக்சைடை உருவாக்குகின்றன.
Li2CO3 + Ca(OH)2 → 2 LiOH + CaCO3

தொடக்கத்தில் உற்பத்தியாகும் நீரேற்றானது வெற்றிடத்தில் 180 பாகை செல்சியசு வெப்பநிலைக்கு சூடுபடுத்தி நீர்நீக்கம் செய்யப்படுகிறது.
ஆய்வகத்தில் இலித்தியம் அல்லது இலித்தியம் ஆக்சைடுடன் தண்ணீர் சேர்த்து வினைப்படுத்துவதால் இலித்தியம் ஐதராக்சைடு தோன்றுகிறது. இவ்வினைக்கான சமன்பாடுகள் இங்கு தரப்பட்டுள்ளன.:

2 Li + 2 H2O → 2 LiOH + H2
 Li2O + H2O → 2 LiOH

குறிப்பாக இவ்வினைகள் தவிர்க்கப்படுகின்றன. 
இலித்தியம் கார்பனேட்டு பரவலாகப் பயன்படுத்தப்பட்டாலும் இலித்தியம் ஐதராக்சைடு சேர்மமே இலித்தியம் உப்புகள் தயாரிப்பதற்கான முன்னோடியாக பயன்படுத்தப்படுகிறது. எ.கா:

LiOH + HF → LiF + H2O.

பயன்பாடுகள் 
இலித்தியம் மசகு தயாரிப்பதற்கு இலித்தியம் ஐதராக்சைடு பிரதானமாக பயன்படுத்தப்படுகிறது. இலித்தியம் சிடியரேட்டு என்ர மசகு மிகவும் பிரபலமானதொரு மசகு ஆகும். தண்ணீர் மீதான உயர் எதிர்ப்பு தன்மை காரணமாகவும் உயர் மற்றும் தாழ் வெப்பநிலைகளில் மிகவும் உபயோகமுள்ளதாகவும் இருப்பதால் இம்மசகு எண்னெய் பொதுப் பயன்பாட்டு உயவு எண்ணெயாகப் பயன்படுத்தப்படுகிறது.

வளிமக் கழுவல் 
விண்கலன்கள், நீர்மூழ்கிக்கப்பல்கள் மற்றும் சுவாசக் கருவிகள் போன்றவற்றிற்குத் தேவையான சுவாசக் காற்றை தூய்மைப்படுத்தும் அமைப்புகளில் இலித்தியம் ஐதராக்சைடு பயன்படுத்தப்படுகிறது. இலித்தியம் கார்பனேட்டு மற்றும் தண்ணீரை உருவாக்குவதன் மூலம் வெளிவிடப்படும் கார்பன் டை ஆக்சைடை இச்சேர்மம் நீக்குகிறது.:
2 LiOH·H2O + CO2 → Li2CO3 + 3 H2O
அல்லது, 
2LiOH + CO2 → Li2CO3 + H2O 

நீரிலி வகை இலித்தியம் ஐதராக்சைடு அதனுடைய குறைவான எடை மற்றும் குறைவான நீர் உற்பத்தித் திறன் போன்ற காரனங்களால் விண்கலன் சுவாசக் கருவிகளில் பயன்படுத்தப் பரிந்துரைக்கப்படுகிறது. ஒரு கிராம் நீரிலி வகை இலித்தியம் ஐதராக்சைடு 450 செ.மீ3 கார்பன் டை ஆக்சைடை வெளியேற்றுகிறது. ஒரு நீரேற்றானது 100 -110 பாகை செல்சியசு வெப்பநிலையில் அதனுடைய தண்ணீரை இழக்கிறது.

பிற பயன்கள் 
வெப்பநிலை மாற்றும் ஊடகம் மற்றும் சேமிப்புமின்கல மின்பகுளியாகவும் இச்சேர்மம் பயன்படுத்தப்படுகிறது. இது மட்பாண்டத் தொழில் மற்றும் சில வகை சிமெண்ட் கலவைகளிலும் பயன்படுத்தப்படுகிறது. அழுத்த நீர் உலைகளிலும் இலித்தியம் ஐதராக்சைடு பயனாகிறது.

விலை 
2012 ஆம் ஆண்டில் இலித்தியம் ஐதராக்சைடு ஒரு டன் சுமார் 5000 முதல் 6000 அமெரிக்க டாலர்கள் வரை விற்பனை செய்யப்பட்டது.

மேற்கோள்கள்

வெளி இணைப்புகள் 

 (anhydrous)
 (monohydrate)

இலித்தியம் சேர்மங்கள்
ஐதராக்சைடுகள்
காரங்கள்
மப்பூசா

மப்பூசா என்னும் நகரம், இந்திய மாநிலமான கோவாவின் வடக்கு கோவா மாவட்டத்தில் உள்ளது. இது பர்தேஸ் வட்டத்துக்கு உட்பட்டது. இங்கிருந்து வடக்கு நோக்கில் 13 கி.மீ தொலைவில் சென்றால் பானஜியை சென்றடையலாம். இது பதினேழாம் தேசிய நெடுஞ்சாலையை ஒட்டி அமைந்துள்ளது.

அரசியல்
இந்த நகரத்தின் பெரும்பகுதி மப்பூசா சட்டமன்றத் தொகுதியிலும், நான்காவது வார்டு அல்டோனா சட்டமன்றத் தொகுதியிலும் சேர்க்கப்பட்டுள்ளன. இந்த நகரம் வடக்கு கோவா மக்களவைத் தொகுதிக்கு உட்பட்டது.

சான்றுகள்

வெளி இணைப்புகள்

 Goa: A compete Guide

வடக்கு கோவா மாவட்டம்
கோவா மாநிலத்திலுள்ள ஊர்களும் நகரங்களும்
குமரிமுத்து

குமரிமுத்து (Kumarimuthu; 20 திசம்பர் 1940 –  28 பிப்ரவரி 2016) தமிழ்த் திரைப்பட நடிகர் ஆவார். இவர் தனது 30 ஆண்டுகால திரையுலக வாழ்க்கையில் தமிழ், தெலுங்கு, மலையாளம், கன்னடம் உள்ளிட்ட மொழிகளில் ஏறத்தாழ 1000 திரைப்படங்களில் நடித்தவர்.. பெரும்பாலான திரைப்படங்களில் நகைச்சுவை வேடங்களில் தனது நடிப்பினை வெளிப்படுத்தினார்.

ஆரம்ப கால வாழ்க்கை 
இவர் கன்னியாகுமாரி மாவட்டத்தில் காட்டுப்புதூரில் தமிழ் கிறித்துவக் குடும்பத்தில் பிறந்தவர்.

தொழில் 
குமரிமுத்து தனது தொழில் வாழ்க்கையில் மூன்று தலைமுறையாக 728 படங்களில் நடித்தார். இவர் வழக்கமாக நகைச்சுவை வேடங்களில் நடித்து வர்த்தக முத்திரை சிரிப்பால் அறியப்பட்டார். இவர் திராவிட முன்னேற்ற கழகம் (திமுக) அரசியல் கட்சியின் உறுப்பினராக இருந்தார்.

குமரிமுத்து நடிகர் சங்கத்தின் உறுப்பினராகவும் இருந்தார். நில குத்தகை மற்றும் கட்டடம் இடிப்பு பிரச்சனை கேள்விக்குட்படுத்திய பிறகு, சங்கத்தை பற்றி எதிர்மறையாக பேசிய குற்றச்சாட்டின் பேரில் நடிகர் சங்கத்தில் இருந்து நீக்கப்பட்டு சர்ச்சையில் சிக்கினார்.

மறைவு 
நடிகர் குமரிமுத்து உடல்நலக் குறைவு காரணமாக 2016 பிப்ரவரி 29 அன்று தனது 75ஆவது வயதில் சென்னையில் காலமானார்.

மேற்கோள்கள் 

2016 இறப்புகள்
தமிழ் நகைச்சுவை நடிகர்கள்
கலைமாமணி விருது பெற்றவர்கள்
1940 பிறப்புகள்
ஊர் பெயரால் அறியப்படும் மக்கள்
அமாணா

அமாணா அல்லது மலேசிய தேசிய நம்பிக்கை கட்சி (ஆங்கிலம்: National Trust Party (AMANAH); மலாய்: Parti Amanah Negara; சீனம்: 國家誠信黨) என்பது மலேசியாவில் உள்ள ஓர் அரசியல் கட்சியாகும். இந்தக் கட்சியின் தலைவராக முகமது சாபு இருக்கிறார்.

அரசியல் அடிப்படையில் இசுலாத்தின் சீர்திருத்தவாதத்தை ஆதரிக்கிறது. ஒரு காலக்கட்டத்தில் அப்போதைய ஆளும் பாரிசான் நேசனல் கூட்டணியை எதிர்க்கும் ஆற்றல் கொண்ட கட்சியாக அமாணா கட்சி விளங்கியது.

2015-ஆம் ஆண்டில் இந்தக் கட்சியும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.

பொது

சூன் 2015 மலேசிய இசுலாமிய கட்சியின் தேர்தலில், அக்கட்சியின் முற்போக்கு இசுலாமியத் தலைவர்கள் சிலர் தோல்வியுற்றனர். அவர்களின் அப்போதைய  குழுவான கெராக்கான் அராப்பான் பாரு (Gerakan Harapan Baru) எனும் குழுவிடம் அமாணா கட்சி, ஆகஸ்டு 2015-இல் ஒப்படைக்கப்பட்டது. அதற்கு முன்னர் அமாணா கட்சி மலேசிய தொழிலாளர் கட்சி (Malaysia Workers' Party) என அறியப்பட்டது.

பாஸ் கட்சியின் முந்தைய முற்போக்கு இசுலாமியத் தலைவர்களின் குழு, பின்னர் 16 செப்டம்பர் 2015-இல், மலேசிய தொழிலாளர் கட்சியை ஓர் இசுலாமிய சீர்திருத்தவாதக் கட்சியாக மறுவரையறை செய்தது. அமாணா கட்சி, மலேசிய மக்களவையில் தற்போது  எட்டு உறுப்பினர்களைக் கொண்டுள்ளது. அத்துடன் ஆளும் பாக்காத்தான் அரப்பான் கூட்டணியின் நான்கு கூறு கட்சிகளில் அமாணா கட்சியும் ஒரு க்ட்சியாகச் செயல்படுகிறது..

மேலும் காண்க
 பாக்காத்தான் அரப்பான்
 மலேசிய அரசியல் கட்சிகள்
 பாரிசான் நேசனல்
 மலேசியத் தேர்தல்கள்
 மலேசியாவின் அரசியல்

மேற்கோள்கள்

வெளி இணைப்புகள்
 
 
 

மலேசிய அரசியல் கட்சிகள்
1978இல் நிறுவப்பட்ட அரசியல் கட்சிகள்
வெள்ளீயம்(IV) சல்பைடு

வெள்ளீயம்(IV) சல்பைடு (Tin(IV) sulfide) என்பது SnS2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் காட்மியம் அயோடைடின் நோக்குருவில் படிகமாகிறது.  ஆறு சல்பைடு மையங்களால் வரையறுக்கப்பட்டுள்ள "எண்முகத் துளைகளில் வெள்ளீயம்(IV) அயனிகள் 'அமைந்துள்ளன. இயற்கையில் இவ்வமைப்பு அரியவகை கனிமமான பெர்ண்டைட்டில் காணப்படுகிறது. 2.2 எலக்ட்ரான் வோல்ட் ஆற்றல் இடைவெளி கொண்ட குறைகடத்திப் பொருளாக  இச்சேர்மம் பயன்படுத்தப்படுகிறது.

வினைகள் 
வெள்ளீயம்(IV) இனத்தைச் சார்ந்த கரைசல்களுடன் H2S சேர்க்கும் பொழுது இச்சேர்மம் பழுப்புநிற திண்மமாக வீழ்படிவாகிறது. காரகாடித்தன்மைச் சுட்டெண் (pH) குறைவாக உள்ளபோது இவ்வினை தலைகீழாகிறது. படிகவடிவ வெள்ளீயம்(IV) சல்பைடு வெண்கலத்தின் நிறத்தில் இருப்பதால் அழகுக்காக மேற்பூச்சாகப் பூசப்படுகிறது. இப்பயன்பாட்டால் இதை தரைவிரிப்புத் தங்கம் என்கிறார்கள். 

வெள்ளீயம்(IV) சல்பைடு சல்பைடு உப்புகளுடன் வினைபுரிந்து வரிசையாக  [SnS2]m[S]2n−n  என்ற மூலக்கூற்று வாய்ப்பாடு கொண்ட கந்தக வெள்ளீயனேட்டுகளைத் தருகிறது. பல்படியகற்றல் வினையின் எளிய சமன்பாடு இங்கே தரப்படுகிறது.

SnS2 + S2− → 1/x[SnS2−3]x

மேற்கோள்கள் 

வெள்ளீய(IV) சேர்மங்கள்
சல்பைடுகள்
மகிழ்மதி

மகிழ்மதி அல்லது மகிஷ்மதி (Mahishmati)  இராமாயணம், மகாபாரதம் காவியங்கள் மற்றும் சமஸ்கிருத இலக்கியங்கள் கூறும் மத்திய இந்தியாவில் தற்கால மத்தியப் பிரதேசத்தில் இருந்த அவந்தி நாட்டின் பண்டைய நகரம் ஆகும். அனுப நாட்டின் தலைநகராக மகிழ்மதி நகரம் இருந்ததாகக் கருதப்படுகிறது. இந்நகரத்தின் தற்காலப் பெயர் மஹேஷ்வர் நகரம் ஆகும்.

பலர் மகிழ்மதி நகரம் தற்கால மத்தியப் பிரதேச மாநிலத்தில் பாயும் நர்மதா ஆற்றின் கரையில் அமைந்திருந்ததாக கருதுகிறார்கள்.

இருந்ததாக கருதப்படும் பகுதிகள்
மத்திய இந்தியாவில் மகிழ்மதி நகரம் இருந்ததாக கருதப்படும் பகுதிகள்;

இராமாயணத்தில் 
பரசுராமரால் கொல்லப்பட்ட சந்திர வம்சத்தின் யது குல மன்னர் கார்த்தவீரிய அருச்சுனன் ஆண்ட ஹேஹேய நாட்டின் தலைநகராக மகிழ்மதி இருந்ததாக மகாபாரத காவியம் (13:52) குறிப்பிடுகிறது.
 இராமாயண காவியத்தில் அரக்கர்களின் தலைவனான இராவணனின் ஆளுகைக்குட்பட்ட மத்திய இந்தியாவின் விந்திய மலைப் பகுதியின் தெற்கே உள்ள பஞ்சவடி, தண்டகாரண்யம் போன்ற பகுதிகளை ஆண்ட கர தூஷணாதிகளின் தலைநகராகவும் மகிழ்மதி இருந்தது என கூறுகிறது.

மகாபாரதத்தில்
குருச்சேத்திரப் போரில் மகிழ்மதி நாட்டு மன்னர் (2:30)  நீலன் கௌரவர் சார்பாக பாண்டவர்களுக்கு எதிராகப் போரிட்டு சகாதேவனால் மாண்டவர் என மகாபாரதம் (5:19,167) கூறுகிறது.

மௌரியப் பேரரசுக்கும் அதற்குப் பின்பும் வட இந்தியாவிற்கும் தென்னிந்தியாவிற்கும் இடையே மகிழ்மதி, வணிகர்களின் சந்திப்பு  நகரமாக விளங்கியது.

வரலாற்றில் 
காலச்சூரி பேரரசு காலத்தில் மகிழ்மதி நகரம் காலச்சூரி நாட்டின் தலைநகராக விளங்கியது. 
ஆதிசங்கரர் மகிழ்மதி நகரத்தில் வாழ்ந்த குமரிலபட்டரின் சீடரான மந்தன மிஸ்ரரை வாதப் போரில் வென்று சுரேஷ்வரர் எனப் பெயரிட்டு, தனது சீடராக்கிக் கொண்டார்.

திரைப்படத்தில்
பாகுபலி திரைப்படத்தில் காண்பிக்கப்படும் ஒரு நாட்டின் பெயருக்கு மகிழ்மதி என வைத்துள்ளனர்.

மேற்கோள்கள்

வெளி இணைப்புகள்
Coins of the Kalachuris of Mahismati

பண்டைய நகரங்கள்
மத்தியப் பிரதேச வரலாறு
பண்டைய இந்திய நகரங்கள்
கொத்தடிமை முறை

கொத்தடிமை முறை (Debt bondage, debt slavery அல்லது bonded labour) என்பது பணத்திற்காக ஒரு குடும்பமோ அல்லது ஊரோ தலைமுறை தலைமுறையாக பணம் படைத்தவர்களிடம் அடிமைப்பட்டுக் கிடப்பது ஆகும். தற்போது, "பன்னாட்டு தொழிலாளர் நலக்கழகம் 2005" இன், கணக்கெடுப்பின் படி 8.1 மில்லியன் மக்கள் கொத்தடிமைகளாக உலகெங்கும் வாழ்ந்து வருவது என்று உறுதிப்படுத்தப்பட்டுள்ளது. கொத்தடிமை முறைக்கெதிராக, ஐக்கிய நாடுகள் அமைப்பு "கொத்தடிமை முறை ஒழிப்பு மாநாடு" நடத்தி இம்முறையின் "தற்காலநிலை" பற்றி தெளிவாக வரையறுத்து கூறுகிறது.

தெற்காசிய நாடுகள் மற்றும் ஆப்பிரிக்காவின் பெரும்பாலான பகுதிகள் கொத்தடிமை முறையை இன்றளவும் நடைமுறையில் வைத்திருப்பதை ஐ.நா வின் கொத்தடிமை முறை ஒழிப்பு மாநாடுகள் உறுதிப்படுத்துகின்றன.. உலகத்திலுள்ள கொத்தடிமைகளில் 84 %முதல் 88% தெற்காசியாவில் இருப்பதாக கணிக்கப்படுகிறது.

கொத்தடிமை முறைக்கு எதிராக அதிகளவில் குற்றச்சாட்டுகள் வெளியுலகத்திற்கு வருவதில்லை மேலும் கடுமையான தண்டனைகள் இந்தக் கொடுஞ்செயலைச் செய்பவருக்கு வழங்கப்படுவதில்லை. இதனால் இக்குற்றம் தொடர்ந்து நீடித்து வருகிறது.

உலக நாடுகளில் அதிக கொத்தடிமைகளை கொண்ட நாடாக இந்தியா முதலிடத்திலும், இலங்கை 42 ஆவது இடத்தையும் பெற்றுள்ளதாக ஆய்வில் தெரியவந்துள்ளது. இந்தியா முழுவதும் ஏறக்குறைய 18 மில்லியன் பேரும், இலங்கையில் 45 ஆயிரத்து 900 பேரும் கொத்தடிமைகளாக வாழ்கின்றனர். இந்தத் தகவல்கள் வோல்க் பிரி அறக்கட்டளையின் 2016 உலக அடிமைத்தன அட்டவணையில் வெளியாகியுள்ளது.

கொத்தடிமை முறை ஒழிப்பு சட்டம் 

கொத்தடிமை முறையை ஒழிப்பதற்காக இந்தியாவில் 1976இல் சிறப்புச் சட்டம் இயற்றப்பட்டது. இதன்படி மீட்கப்படும் கொத்தடிமைகளுக்கு மறுவாழ்வு அளிக்கும் விதமாக கொத்தடிமைகளுக்கு உடனடியாக 1,000 ரூபாயும் அடுத்ததாக 19,000 ரூபாயும் நிவாரணம் வழங்குவது மட்டுமல்லாது அவர்களின் மறுவாழ்வுக்காக வேளாண் நிலமும் அளிக்க வேண்டும். தலித்தாக இருந்தால் வன்கொடுமைத் தடுப்புச் சட்டத்தின் கீழ் அவர்களுக்குக் கூடுதலாக 90,000 ரூபாய் வழங்க வேண்டும் என சட்டம் கூறுகிறது.

மேற்கோள்கள்

வெளி இணைப்புகள்
கொத்தடிமைகள் விக்கி மூலம்

அடிமை முறை
தலித்தியல்
தமிழ்ச் சூழலில் அடிமைத்தனம்
ஓசுமியம் அறுபுளோரைடு

ஓசுமியம் அறுபுளோரைடு (Osmium hexafluoride) என்பது OsF6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ஓசுமியம்(VI) புளோரைடு என்றும் அழைக்கப்படுகிறது. ஓசுமியம் மற்றும் புளோரின் அயனிகள் சேர்ந்து உருவாகும் இச்சேர்மம் அறியப்பட்டுள்ள பதினேழு இரட்டை அறுபுளோரைடுகளில் ஒன்றாகும்.

தயாரிப்பு 
ஓசுமியம் உலோகம் அதிக அளவு தனிமநிலை புளோரின் வாயுவுடன் 300 பாகை செல்சியசு வெப்பநிலையில் வினைபுரிந்து ஓசுமியம் அறுபுளோரைடு உருவாகுகிறது.

Os + 3 F2 → OsF6

பண்புகள் 
ஓசுமியம் அறுபுளோரைடு மஞ்சள் நிறப் படிகத்திண்மமாக காணப்படுகிறது. 33.4 பாகை செல்சியசு வெப்பநிலை உருகுநிலையும் 47.5 பாகை செல்சியசு வெப்பநிலையை கொதிநிலையும் கொண்டுள்ளது. இச்சேர்மத்தின் கட்டமைப்பு -140 பாகை செல்சியசு வெப்பநிலையில் சாய்சதுர அமைப்பும் Pnma இடக்குழுவும் a = 9.387 Å, b = 8.543 Å, மற்றும் c = 4.944 Å என்ற அணிக்கோவை அளபுருக்களும்  கொண்டுள்ளது. ஓர் அலகு கூட்டிற்குள் இருக்கும் நான்கு அனுபவக் குறியீட்டு அலகுகள் (இச்சேர்மத்தில், பிரிநிலை மூலக்கூறுகள்) 5.09 கி.செ.மீ-3 என்ற அடர்த்தியைக் கொடுக்கின்றன

ஓசுமியம் அறுபுளோரைடு மட்டும் எண்முக மூலக்கூற்று வடிவமைப்பைக் (வாயுநிலை அல்லது திரவ நிலைக்கு ஏற்ற முக்கியமான வடிவம்) கொண்டுள்ளது. இவ்வமைப்பில் (Oh) இடக்குழுவும், Os–F  பிணைப்பு நீளம் 1.827 Å ஆகவும் இருக்கிறது.
 
ஓசுமியம் அறுபுளோரைடை பகுதியான நீராற்பகுப்பிற்கு உட்படுத்தினால் OsOF4.சேர்மத்தை உற்பத்தி செய்கிறது.

மேற்கோள்கள்

உசாத்துணை 
 Gmelins Handbuch der anorganischen Chemie, System Nr. 53, Osmium, Supplement Volume 1, pp. 111–114.

புற இணைப்புகள் 
 Osmium hexafluoride at webelements.com.

 

ஓசுமியம் சேர்மங்கள்
புளோரைடுகள்
உலோக ஆலைடுகள்
அறுபுளோரைடுகள்
எண்முக சேர்மங்கள்
பிளாட்டினம் குழு ஆலைடுகள்
டான் கோக் வேய்

டான் கோக் வேய் மலேசியாவின் ஜனநாயக செயல் கட்சியின் (டிஏபி) தற்காலிகத் தேசிய தலைவர் ஆவார்.

இவர் கோலாலம்பூர், சேராஸ் நாடாளுமன்ற தொகுதியில் ஐந்து முறை போட்டியிட்டு வெற்றி பெற்றவர்.

மேற்கோள்கள்

வெளி இணைப்புகள்
 டான் கோக் வேய்வின் அலுவல்முறை வலைப்பூ

1957 பிறப்புகள்
வாழும் நபர்கள்
நெகிரி செம்பிலான் மக்கள்
மலேசிய அரசியல்வாதிகள்
மலேசிய மக்களவை உறுப்பினர்கள்
பிக்குணி

பிக்குணி (bhikkhunī)  (பாளி: bhikṣuṇī)  பௌத்த சமயத்தை சார்ந்த மடத்தின் பெண் துறவியை பிக்குணி என்பர். ஆண் துறவியை பிக்கு என்பர். 

பிக்குகள் மற்றும் பிக்குணிகள் கௌதம புத்தரின் முதன்மைச் சீடர்களில் ஒருவரான உபாலி என்பவர் வகுத்த விநயபிடகம்  என்ற பௌத்த துறவிகள் பின்பற்ற வேண்டிய நெறிகளின்படி தங்கள் வாழ்க்கையை அமைத்துக் கொள்ள வேண்டும்.

முதல் பிக்குணிகள்
கௌதம புத்தர் காலத்தில் ஒரு சில பிக்குனிகள் மட்டுமே இருந்தனர். அவர்களில் புகழ் பெற்ற பிக்குணிகளில் பௌத்த சாத்திரங்களின்படி, கௌதம புத்தரின் மனைவி யசோதரை, அத்தை மற்றும் புத்தரின் வளர்ப்புத் தாயான மகாபிரஜாபதி கௌதமி ஆகியோர் முதன் முதலில் பௌத்த சமயத்தில் சேர்ந்து பிக்குணீகளாக வாழ்ந்தனர்.

தமிழ்நாடு
கி.பி. இரண்டாம் நூற்றாண்டில் வாழ்ந்த கோவலன்-மாதவி இணையரின் மகள் மணிமேகலை தமிழ்நாட்டின் முதல் பௌத்த பிக்குணியாக அறியப்பட்டவள்.

பிக்கு நெறிகள்
மகாயாண பௌத்தப் பிரிவில் மட்டுமே பெண்கள் பிக்குணிகளாக சேர்க்கப்படுகிறார்கள். பிக்குணிகளுக்கென தனி மடாலயங்கள் உள்ளன. பிக்குணிகள் சமைத்து உண்ணாது பிச்சை எடுத்து உண்ண வேண்டும் என்பது வினய பீடகத்தின் விதிகளில் ஒன்றாகும்.

மகாயாண பௌத்தப் பிரிவை பின்பற்றும் கொரியா, வியட்நாம், சீனா மற்றும் தைவான் போன்ற நாடுகளில் மட்டுமே சிறிய அளவில் பெண்களை பௌத்த மடாலயத்தில் பிக்குணி என்ற பெயரில் சீடர்களாக சேர்த்துக் கொள்ளப்படுகிறார்கள். திபெத்திய பௌத்தப் பிரிவில் பெண்களை பிக்குணிகளாக மடங்களில் சேர்த்துக் கொள்கிறார்கள்.

பௌத்த சமயத்தில் ஆண் பிக்குகள் போன்று பெண் பிக்குணிகள் நிர்வாணத்தை அடையமுடியும்.

தற்காலத்தில் பெண்களை பிக்குணிகளாக பௌத்த சமயப் பிரிவுகள் ஏற்பது குறைந்து கொண்டே வருகிறது.

மேற்கோள்கள்

வெளி இணைப்புகள்
 Buddhist Monastic Code II: Bhikkhunis
 Buddhist Monastic Code II: Respect
 the website of Bhante Sujato's writings  contains several (ancient and modern) texts on the role and ordination of women in Buddhism.
 the website of Santi Forest Monastery 
 Bhikkhuni committee of the ASA includes a large resource of articles regarding Bhikkhunis
 Monastic Resources - Training 
 WikiVinaya Project 
 "Female Monks In Buddhism" , by Dhammacaro (07/23/2005).
 "Vinaya Pitaka", brief description includes "Order of ordination for men and women...."
 Chinese Bhiksunis in the Ch'an Tradition by Heng-Ching Shih
 English-language entry  to blogs and articles from Thailand
 Abstract: A brief overview of the situation for nuns in the Tibetan Tradition  by Bhiksuni Tenzin Palmo
 Regarding the Bhiksuni Order in Tibetan Buddhism Interview with Bhikshuni Thubten Chodron, a member of the Committee of Western Bhikshunis
 Some information on the Committee of Western Bhikshunis
 A New Possibility: Introducing Full Ordination for Women into the Tibetan Buddhist Tradition  by Bhikshuni Thubten Chodron
 Statement of His Holiness the Dalai Lama on Bhikshuni Ordination in the Tibetan Tradition 
 The Revival of Bhikkhuni Ordination in the Theravada Tradition 2 by Bhikkhu Bodhi in "Dignity and Discipline: Reviving Full Ordination for Buddhist Nuns", 2010
 Abstract: Theravada Bhikkhunis  by Bhikkuni Dr. Kusuma Devendra - International Congress On Buddhist Women's Role in the Sangha official website
 Abstract: Why Pick Shoo Me by Venerable Aggacitta - Sasanarakkha Buddhist Sanctuary (SBS)

பௌத்த துறவிகள்
மகாயான பௌத்தம்
புத்தமதப் பட்டங்கள்
அசுமின் அலி

டத்தோ ஸ்ரீ முகமது அசுமின் அலி (பிறப்பு 25 ஆகஸ்ட் 1964) மலேசியாவின் சிலாங்கூர் மாநிலத்தின் கோம்பாக் நகரின் நாடாளுமன்ற உறுப்பினர் ஆவார்.

மேற்கோள்கள் 

மலேசிய அரசியல்வாதிகள்‎
மலேசிய அமைச்சர்கள்
மலேசிய முசுலிம் அரசியல்வாதிகள்
1964 பிறப்புகள்
வாழும் நபர்கள்
ராபிசி ராம்லி

ராபிஸி ராம்லி (மலாய்: Mohd Rafizi Ramli; ஆங்கிலம்: Rafizi Ramli); (பிறப்பு: செப்டம்பர் 14 1977) ஒரு மலேசிய அரசியல்வாதி ஆவார். இவர் மலேசியாவின் மக்கள் நீதிக் கட்சியின் (பி.கே.ஆர்.) பொதுச் செயலாளர்; மற்றும் சிலாங்கூர் பாண்டான் நாடாளுமன்ற உறுப்பினரும் ஆவார். 2022 டிசம்பர் 3-ஆம் தேதி தொடக்கம் மலேசிய அமைச்சரவையில் பொருளாதாரத்துறை அமைச்சராகப் பொறுப்பு ஏற்றுள்ளார்.

2022-ஆம் ஆண்டு மலேசியப் பொதுத் தேர்தலில் (2022 Malaysian General Election)  பாண்டான் நாடாளுமன்றத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி போட்டியிட்டு வெற்றி பெற்றார். மே 2013 முதல் மே 2018 வரை; மீண்டும் நவம்பர் 2022 முதல் பாண்டான் நாடாளுமன்றத் தொகுதியின் உறுப்பினராகப் பணியாற்றி வருகிறார்.

இவர் மலேசியாவின் ஊழலை அம்பலப் படுத்துபவர்கள் (Whistleblower) அமைப்புகளான, தேசிய மேற்பார்வை மற்றும் ஊழலை அம்பலப் படுத்துபவர்கள் மையம் (National Oversight and Whistleblowers Centre (NOW); மற்றும் தேர்தல் தன்னார்வ அமைப்பான இன்வோக் மலேசியா (இன்வோக்) (Invoke Malaysia (INVOKE) ஆகிய இரண்டின் நிறுவனர் ஆவார்.

பொது
இவர் திராங்கானு மாநிலத்தின் பெசுட் (Besut) நகர்ப் பகுதியில் பிறந்தவர். கிழக்கு கடற்கரை நகரமான கெமாமான் (Kemaman) பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.

கோலாகங்சார் மலாய் கல்லூரியில் (Malay College Kuala Kangsar) இடைநிலைக் கல்வியை முடித்த பிறகு, ஐக்கிய இராச்சியம் லீட்ஸ் பல்கலைக்கழகத்தில் மின்பொறியியல் (Electrical Engineering at University of Leeds) படிக்க உதவித் தொகை வழங்கப்பட்டது.

மலேசிய சீர்திருத்த இயக்கம்

ராபிஸி தன்னுடைய பல்கலைக்கழக நாட்களில் இருந்தே அரசியலில் தீவிரமாக ஈடுபட்டுள்ளார். 1998-ஆம் ஆண்டு மலேசியாவின் துணைப் பிரதமராக இருந்த அன்வார் இப்ராகிம் பதவி நீக்கம் செய்யப்பட்டபோது, ராபிஸி அரசியலில் அதிக ஈடுபாடு கொண்டு சீர்திருத்த இயக்கத்தில் (Reformasi) இணைந்தார்.

2003-இல் மலேசியாவுக்குத் திரும்பியதும், 2003 முதல் 2009 வரை மலேசிய எண்ணெய் நிறுவனமான பெட்ரோனாஸ் நிறுவனத்தில் பணிபுரிந்தார். பெட்ரோனாஸில் அவர் பணியாற்றிய காலத்தில், பெட்ரோனாஸ் நிறுவனத்தில், பெட்ரோலிய வேதிமச் சொத்துக்களை நிர்வகிப்பது உட்பட பல முக்கிய துறைகளுக்குப் பொறுப்பு வகித்தார்.

2009-ஆம் ஆண்டில், சிலாங்கூர் பொருளாதார ஆலோசனை அலுவலகத்தின் (Selangor Economic Advisory Office) தலைமை நிர்வாகியாக நியமிக்கப் படுவதற்கு முன்பு, நல்வாழ்வியல் நிறுவனமான பார்மனியாகாவின் (Pharmaniaga) பொது மேலாளராகவும் பணி பிரிந்தார். அந்தப் பதவியில் சூலை 2012 வரை  பொறுப்பு வகித்தார்.

பாண்டான் நாடாளுமன்றத் தொகுதி

மலேசியப் பொதுத் தேர்தல், 2022 முடிவுகள்

மேலும் காண்க 
 உலு லங்காட் மாவட்டம்
 மலேசியப் பொதுத் தேர்தல்
 மலேசியப் பொதுத் தேர்தல், 2022
 அன்வார் இப்ராகிம் அமைச்சரவை

மேற்கோள்கள் 

மலேசிய அரசியல்வாதிகள்
1977 பிறப்புகள்
வாழும் நபர்கள்
கண்டாங்கி

கண்டாங்கி (Kandangi) என்பது 250 ஆண்டுகள் பழைமையான பருத்தி நூலினால் நெய்யப்படும் ஒரு தனித்துவம் வாய்ந்த சேலையாகும். செட்டிநாடு கண்டாங்கி இந்தியாவின் தமிழ்நாடு மாநிலத்தில் உள்ள காரைக்குடியினை ஆதாரமாகக் கொண்டதாகும். 

இந்த ரகச் சேலைகள் இரண்டு ஓரம் கொண்டதாகவும், நடுவில் கட்டம் போட்டதாகவும் இருக்கும். காரைக்குடியில் மட்டுமே புகழ் வாய்ந்த இந்தச் சேலைகள், நகரத்தார் மூலம், பல நாடுகளில் பிரபலமானது. வேறு எந்த சேலையிலும் இல்லாத வகையில், 48 அங்குலம் அகலம், 5.5 மீட்டர் நீளம் கொண்டது.

காரைக்குடி பகுதியில் இப்போது, உற்பத்தி செய்யப்படும் 60 எஸ்.சி., X 60 எஸ்.சி., ரக சேலைகளை ஆய்வு செய்த, என்.ஐ.எப்.டி., பேராசிரியர்கள், அவை கண்டாங்கி சேலையின் திரிபு என கூறுகின்றனர். 1920 ஆம் ஆண்டு நெய்யப்பட்ட, 40எஸ் X 40எஸ் எண் நூல் ரகம் கொண்டு நெய்யப்பட்ட சேலையை வைத்து செய்த ஆய்வில் மூலம் இதைக் கண்டுபிடித்துள்ளனர். கண்டாங்கி சேலைக்கு புவிசார் குறியீடு வழங்கப்பட்டு சர்வதேச அங்கீகாரம் பெற்றுள்ளது.

மேற்கோள்கள்

புடவைகள்
ரெட் (திரைப்படத் தொடர்)

ரெட் (ஆங்கிலம்: Red) அமெரிக்க சிரிப்பு-அதிரடித் திரைப்படத் தொடராகும். டீசீ காமிக்ஸ் இன் காமிக்கினை வைத்து எடுக்கப்பட்டது. புருஸ் வில்லிஸ், மார்கன் ஃபிரீமன், சான் மால்கொவிச், மேரி லூயீஸ் பார்க்கர், ஹெலன் மிர்ரென், கார்ல் அர்பன் ஆகியோர் நடித்துள்ளனர். சான் ஹோபர் மற்றும் எரிக் ஹோபர் ஆகியோர் எழுதிய திரைக்கதையினை செருமானிய திரைப்பட இயக்குநர் ராபெர்ட் சுவென்ட்க் இயக்கியுள்ளார். இத்தொடரின் முதல் திரைப்படம் ரெட் அக்டோபர் 15, 2010 அன்று வெளியிடப்பட்டது. இதன் தொடர்ச்சியாக, ரெட் 2,  ஜூலை 19, 2013 இல் வெளியிடப்பட்டது.

வரவேற்பு

வருவாய்

விமர்சனங்கள்

மேற்கோள்கள்

வெளியிணைப்புகள்
 

ஆங்கிலத் திரைப்படங்கள்
ரெட் (2010 திரைப்படம்)

ரெட் (ஆங்கிலம்: Red) 2010 ஆம் ஆண்டு வெளிவந்த அமெரிக்க சிரிப்பு-அதிரடித் திரைப்படமாகும். 
டீசீ காமிக்ஸ் இன் காமிக்கினை வைத்து எடுக்கப்பட்டது. புருஸ் வில்லிஸ், மார்கன் ஃபிரீமன், சான் மால்கொவிச், மேரி லூயீஸ் பார்க்கர், ஹெலன் மிர்ரென், கார்ல் அர்பன் ஆகியோர் நடித்துள்ளனர். சான் ஹோபர் மற்றும் எரிக் ஹோபர் ஆகியோர் எழுதிய திரைக்கதையினை செருமானிய திரைப்பட இயக்குநர் ராபெர்ட் சுவென்ட்க் இயக்கியுள்ளார்.
அக்டோபர் 15, 2010 அன்று இத்திரைப்படம் வெளியானது. இதன் தொடர்ச்சியாக, ரெட் 2,  ஜூலை 19, 2013 இல் வெளியிடப்பட்டது. ரெட் 3 தயாரிப்பில் உள்ளது.

நடிகர்கள்
 புரூஸ் வில்லிஸ்
 மார்கன் ஃபிரீமன்
 சான் மால்கொவிச்
 ஹெலன் மிர்ரென்
 கார்ல் அர்பன்
 மேரி லூயீஸ் பார்க்கர்
 ரிபெக்கா பிட்சியன்                
 பிரையன் காக்ஸ்
 ரெஇச்சர்டு ட்ரெய்பஸ்
 சூலியன் மெக்மஹொன்
 எர்னஸ்ட் போர்ஜ்னைன்
 சேம்ஸ் ரிமார்

விருதுகள்

தொடர்ச்சி

மேற்கோள்கள்

வெளி இணைப்புகள்

 
 
 
 
 
 

2010 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
வார்னர் புரோஸ். திரைப்படங்கள்
சும்மிட் என்டேர்டைன்மென்ட் திரைப்படங்கள்
குரூண்

குரூண் (மலாய்: Gurun; ஆங்கிலம்: Gurun; சீனம்: 古润) என்பது மலேசியா, கெடா மாநிலத்தின் கோலா மூடா மாவட்டத்தில் உள்ள ஒரு நகரம். தொழிற்துறையில் துரிதமாக வளர்ச்சி பெற்று வரும் இந்த நகரத்தில் 1980-களில் ஓர் உயர் தொழில்நுட்பப் பூங்கா உருவாக்கப்பட்டது. 

அந்தப் பூங்காவில் நாசா (Naza) மொடெனாஸ் (Modenas); பெர்வாஜா ஸ்டீல் (Perwaja Steel), பெட்ரோனாஸ் கெடா உரத் தொழில் (Petronas Fertilizer Kedah) போன்ற முக்கியமான தொழிற்சாலைகள் இயங்கி வருகின்றன.

பொது

சுங்கை பட்டாணி நகரத்தில் இருந்து 22 கி.மீ. தொலைவில் உள்ள இந்த நகரத்தின் வடக்கே குவார் செம்படாக் நகரமும் தெற்கே பீடோங் நகரமும் உள்ளன. மலேசியாவின் வடக்கு-தெற்கு விரைவுசாலை அருகாமையில் உள்ளதால் இந்த நகரை மிக எளிதாகச் சென்றடையலாம்.

குரூணுக்கு மேற்கே குனோங் ஜெராய் (Gunung Jerai) என அழைக்கப்படும் ஜெராய் மலை உள்ளது. கெடா மாநிலத்தில் உள்ள மலைகளில் இந்த ஜெராய் மலை தான் மிக உயர்ந்த மலையாகும். இதன் உயரம் 1,175 மீட்டர் (3,854 அடி). இந்த மலையைப் பற்றி நிறைய வரலாற்றுக் கருத்துகளும் புராணக் கதைகளும் உள்ளன.

வரலாறு 

ஏறக்குறைய ஆயிரம் ஆண்டுகளுக்கு முன்பு கெடா மாநிலத்தில் இந்து - பௌத்தப் பேரரசுகள் கோலோச்சித் தடம் பதித்துள்ளன. அந்த வரலாற்றுக் காலகட்டத்தில் ஜெராய் மலையை ஒரு புனிதமான மலையாகப் போற்றி வந்துள்ளனர். அண்மைய காலத்தில் மலையின் அடிவாரத்தில் சிதைந்து போன இந்துக் கோயில்களின் கற்படிவங்களையும் சிலை வடிவங்களையும் மலேசியத் தொல்பொருள் ஆய்வாளர்கள் கண்டெடுத்து உள்ளனர். முற்காலத்தில் வெளிநாடுகளில் இருந்து இங்கு வந்த வணிகர்களுக்கு வழிகாட்டும் ஒரு திசைக்காட்டி மலையாகவும் இந்த மலை விளங்கி வந்துள்ளது.

கெடாவின் வணிக வளர்ச்சி

குரூண் எனும் சொல் கெரூண் என்கிற தாய்லாந்து மொழிச் சொல்லாகும். யானை என்பது அதன் பொருள். அந்தச் சொல் உருவானதற்கான ஒரு வரலாற்றுத் தகவலும் உள்ளது. 1874லிருந்து 1876 வரை சுல்தான் அப்துல்லா முகமட் ஷா II இப்னி சுல்தான் ஜாபார் முசாம் ஷா என்பவர் குரூண் நிலப்பகுதியை ஆட்சி செய்து வந்தார்.

அந்தக் காலக் கட்டத்தில் அருகாமையில் இருந்த பேராக் சுல்தானகத்தின் கண்காணிப்பில் கெடா அரசு இருந்து வந்தது. கெடாவின் வணிக வளர்ச்சியைத் தன்னகப்படுத்த தாய்லாந்து அரசு கெடாவின் மீது படை எடுத்தது.

சுல்தான் அப்துல்லா

அந்தப் படையெடுப்பில் சுல்தான் அப்துல்லா தோல்வி அடைந்தார். பின்னர் சிறைபிடிக்கப் பட்டார். சுல்தான் அப்துல்லாவினால் பிரச்சினைகள் வரலாம் என்று தாய்லாந்து அரசு கருதியது. அந்த ஆதங்கத்தில் அவரை ஒரு யானையினால் மிதிக்கச் செய்து கொலை செய்யப் பட்டார். 

இப்போது குரூண் போலீஸ் நிலையம் இருக்கும் இடத்தில் தான் அந்தத் துர்நிகழ்ச்சி நடந்தது. அதன் விளைவாக பின்னர் அந்த இடத்திற்கு குரூண் எனும் பெயர் வந்ததாக ஆய்வாளர்கள் கூறுகின்றனர்.

மேற்கோள் 

மலேசிய நகரங்கள்
கெடா
கெடா நகரங்கள்‎
கோலா மூடா மாவட்டம்
88ஆவது அகாதமி விருதுகள்

88ஆவது அகாதமி விருதுகள் விழா (ஆஸ்கார்கள் என்று பொதுவாக அழைக்கப்படுகிறது), 2015 ஆம் ஆண்டில் வெளிவந்த திரைப்படங்களில் சிறந்தவற்றைப் பாராட்டுவதற்காகப் பிப்ரவரி 28, 2016 அன்று நடந்தது, 24 பிரிவுகளில் விருதுகள் வழங்கப்பட்டது. கிரிசு ரொக் இவ்விழாவினை இரண்டாவது முறையாக நடத்தினார்.

மேட் மேக்ஸ்: புயூரி ரோட் ஆறு விருதுகளை வென்றது. த ரெவெனன்ட் நியமிக்கப்பட்ட 12 விருதுகளில் மூன்று விருதுகளை வென்றது. சிறந்த திரைப்படத்திற்கான விருதினை ஸ்பாட்லைட் திரைப்படம் வென்றது.

விருதுகள் 

</div>

பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

மேற்கோள்கள் 

அகாதமி விருதுகள்
நையப்புடை

நையப்புடை, (ஆங்கில எழுத்துரு: Nayyappudai) விஜய் கிரண் இயக்கிய தமிழ் சண்டை-நாடகத் திரைப்படம் ஆகும்.

நடிப்பு 
 பா. விஜய்
 சாந்தினி தமிழரசன்
 எஸ். ஏ. சந்திரசேகர்
 விஜி சந்திரசேகர்
 ராஜேந்திரன்
 எம். எஸ். பாஸ்கர்

மேற்கோள்கள்

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
இரா. செல்வக்கணபதி

இரா. செல்வக்கணபதி (1940 - மார்ச் 2, 2016) தமிழறிஞரும், தமிழ்ப் பேராசிரியரும், பேச்சாளரும், எழுத்தாளரும் ஆவார். சைவசமயக் கலைக்களஞ்சியம் எனும் பெருந்தொகுப்பு நூலை வெளியிட்டார்.

வாழ்க்கைச் சுருக்கம்
தமிழ்நாடு, மயிலாடுதுறையைச் சேர்ந்த இரா. செல்வகணபதி திருவாரூரில் 1940-ஆம் ஆண்டு பிறந்தார். தருமபுரம் ஆதீனம் கலைக் கல்லூரியில் படித்துப் பட்டம் பெற்றார். சென்னைப் பல்கலைக்கழகத்தில் 1965 ஆம் ஆண்டில் தமிழ் வித்துவான் பட்டம் பெற்றார். பின்னர், முதுகலை, முனைவர் பட்டங்களும் பெற்றார். தருமபுரம் ஆதீனம் கலைக் கல்லூரியில் 25 ஆண்டுகள் பேராசிரியராகப் பணியாற்றினார். 1992 முதல் 94 வரை அக்கல்லூரியின் முதல்வராகவும் பணியாற்றினார். 1996-இல் பணி ஓய்வு பெற்றார். மலேசியா, சிங்கப்பூர், இலங்கை, இலண்டன், ஆத்திரேலியா போன்ற நாடுகள் சென்று இவர் சொற்பொழிவுகளை ஆற்றியுள்ளார்.

செல்வக்கணபதிக்கு மனைவி சந்திரா, மற்றும் மகன் அருண், மகள் பாரதி ஆகியோர் உள்ளனர்.

வெளியிட்டுள்ள நூல்கள்
 சைவசமயக் கலைக்களஞ்சியம், 10 தொகுதிகள் (2006-2012)
 தருமபுர ஆதீனமும் தமிழும், 1984
 சைவமும் தமிழும் (2005)
 21ம் நூற்றாண்டில் சங்க இலக்கியம் (2010)
 கம்பனில் பெண்ணியம்
 இடர் களையும் திருப்பதிகங்கள்

குறுந்தகடுகள்
திருவாசகப் பேருரை (10 மணி நேரம்)
பன்னிரு திருமுறைகள் (பாடல்களோடு 30 மணி நேரம்)
கம்ப ராமாயணப் பேருரை (20 மணி நேரம்)
பெரிய புராணப் பேருரை (52 மணி நேரம்)
ஆறுமுக நாவலர்

விருதுகளும், பட்டங்களும்
தமிழ் வித்துவான் பட்டம் (சென்னைப் பல்கலைக்க்ழகம், 1965)
கலைமாமணி (தமிழக அரசு)
செந்தமிழ் வாரிதி (யாழ்ப்பாணம், நல்லூர் ஆதீனம்)
‘சிவஞான கலாநிதி’ (லண்டன் முருகன் கோயில்) 
ஆறுமுக நாவலர் விருது (இலங்கை கம்பன் கழகம், 2014)

மேற்கோள்கள்

தமிழறிஞர்கள்
தமிழ் எழுத்தாளர்கள்
2016 இறப்புகள்
அகமத் சாகித் அமிடி

டத்தோ ஸ்ரீ அகமத் சாகித் அமிடி (பிறப்பு: 4 சனவரி 1953); என்பவர் மலேசியாவில் ஓர் அரசியல்வாதி. இவர் டிசம்பர் 2022 முதல் மலேசிய துணைப் பிரதமராகவும்; மலேசிய ஊரக மற்றும் வட்டார வளர்ச்சி அமைச்சராகவும் பணியாற்றியவர்.

பேராக், பாகன் டத்தோ மாவட்டம்; பாகன் டத்தோ தொகுதியின் நாடாளுமன்ற உறுப்பினரான இவர், தற்போது அம்னோ கட்சியின் தலைவராகவும்; பாரிசான் நேசனல் கூட்டணியின் தலைவராகவும் உள்ளார்.

மேற்கோள்கள் 

மலேசிய அமைச்சர்கள்
மலேசிய அரசியல்வாதிகள்‎
மலேசிய முசுலிம் அரசியல்வாதிகள்
1953 பிறப்புகள்
வாழும் நபர்கள்
துடைப்பப்புல்

துடைப்பப்புல் (Aristida) இது ஒரு பரந்த நோக்குடையை புல் வகையைச் சார்ந்த பூக்கும் தாவரம் ஆகும். உலகெங்கிலும் சூடான மற்றும் வறண்ட நிலங்களில் 300 வகையான புல் வகைகள் காணப்படுகின்றன. இவற்றின் பூக்கள் தொடர்ந்து காணப்படுகிறது.

மேற்கோள்கள்

தாவரப் பேரினங்கள்
பூக்கும் தாவரங்கள்
கெடா சுலதான் அப்துல் ஆலிம்

கெடா சுல்தான் அப்துல் ஆலிம் அல்லது துவாங்கு அப்துல் ஆலீம் முவாட்சாம் சா இப்னி சுல்தான் பட்லி சா (ஆங்கிலம்: Abdul Halim of Kedah அல்லது Sultan Abdul Halim Mu'adzam Shah ibni Almarhum Sultan Badlishah; மலாய்: Al-Sultan Al-Mu’tassimu Billahi Muhibbuddin Tuanku Al-Haj Abdul Halim Mu'adzam Shah ibni Almarhum Sultan Badlishah); (பிறப்பு: 28 நவம்பர் 1927) தற்போதைய மாட்சிமை தங்கிய மலேசிய அரசர்; மற்றும் கெடா சுல்தான் ஆவார்.

மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 13 டிசம்பர் 2011-இல் தொடங்கியது. சுல்தான் அப்துல் ஆலிம் அவர்கள், இரு முறை பேரரசர் பதவிக்கு தேர்வு செய்ய்பட்டுள்ளார்.

முதல் முறையாக 1970 லிருந்து 1975 வரை பதவி வகித்தார். இப்போது இரண்டாவது முறையாக தேர்வு செய்யப்பட்டுள்ளார். இவருக்கு வயது 83. 11 ஏப்ரல் 2012-இல் பதவியேற்பு சடங்கு நடைபெற்றது.

மேலும் பார்க்க 
மாட்சிமை தங்கிய மலேசிய அரசர்

மேற்கோள்கள்

மேலும் காண்க
 மலேசிய மாநிலங்களின் தலைவர்கள்

மலேசிய முடியாட்சி
 
மலேசிய முசுலிம்கள்
1927 பிறப்புகள்
வாழும் நபர்கள்
2017 இறப்புகள்
மலேசிய அரச குடும்பங்கள்
சி. பஞ்சரத்தினம்

சி. பஞ்சரத்தினம் (Sivaramakrishnan Pancharatnam, 9 பெப்ரவரி 1934 – 28 மே 1969) என்பவர் இந்திய இயற்பியலாளர் ஆவார். பஞ்சரத்தினம் வடிவியற்கட்டம் எனப்படும் வெவ்வேறு தளவிளைவுற்ற ஒளிக்கதிர்கள் குறுக்கிட்டுவிளைவு ஏற்பட்டு  வெளிவரும் ஒளிக்கதிரில், தளவிளைவு வடிவியலைச் சார்ந்து ஒரு கட்ட வேறுபாடு உள்ளதைக் கண்டறிந்தார். இவருடைய ஆய்வுகள் பெரும்பாலும், படிக ஒளியியற் துறையைச் சார்ந்தது,

பஞ்சரத்தினம் புகழ்பெற்ற இயற்பியலர்களான, இராமன் விளைவுக்காக நோபல் பரிசு பெற்ற சர். சி.வி. இராமன் மற்றும் சந்திரசேகரின் விண்மீன் ஆயுள்வரையறைக்கான நோபல் பரிசு பெற்ற சு. சந்திரசேகர், நீர்மபடிகவியல் மற்றும் படிக ஒளியியல் ஆய்வுகளுக்காக அறியப்பட்ட சி. சந்திரசேகர், சி. இராமசேஷன் அவர்களின் உறவினர் ஆவார்.

வாழ்க்கைக் குறிப்பு 
பஞ்சரத்தினம் 1934 ஆம் ஆண்டு கல்கத்தாவில் பிறந்தார். இவரது 25ஆவது அகவையில் இந்திய அறிவியல் கழகத்தில் ஆய்வாளராக சேர்ந்தார். 1961 முதல் 1964 வரை மைசூர் பல்கலைக்கழகம் இயற்பியல் துறையில் விரிவுரையாளராகப் பணியாற்றினார். இவரின் ஆய்வுகள் சி. வி. இராமனின் மேற்பார்வையில் பெரும்பாலும் நடைபெற்றன. இராமன் பஞ்சரத்தினத்தின் திறமையினை மிக நன்றாக உணர்ந்திருந்ததாகக் கூறப்படுகிறது. ஒரு முறை ஜவகர்லால் நேரு இராமனைச் சந்திக்க இராமன் ஆய்வகத்திற்கு வந்த போது நேருவிடம் அந்த இளைஞன் இந்தியாவிற்கு நோபல் பரிசு பெற்றுத் தருவான் எனக் கூறினாராம். இராமன் ஆய்வகத்தைத் தொடர்ந்து, ஆக்ஸ்போர்ட் பல்கலைக் கழகத்துக்கு ஆய்வு மேற்கொள்ள சென்றிருந்த போது, உடல்நலக் குறைவால் தமது 35-ஆவது வயதில், 1969ஆம் ஆண்டு காலமானார்.

தமது ஆய்வுப் பணிகளைத் தவிர்த்து, ஆசிரியப் பணியிலும் சமூக சேவையிலும் ஈடுபட்டிருந்தார். தமது சமூகப் பணிகளின் போது, ஏற்பட்ட கிருமித் தொற்றால், அவரின் உடல்நிலை பாதிக்கப்பட்டதாகவும் கூறப்படுகிறது.

இயற்பியல் ஆய்வுகள் 
பஞ்சரத்தினம் வடிவியல் கட்டம் எனும் படிக ஒளியியலில் நடைபெறும் விளைவினை, 1955 ஆம் ஆண்டு வாக்கில், கண்டறிந்தார்.  ஆயினும் அவர்தம் ஆய்வுகள் 1984 ஆம் ஆண்டு வரை உலகளாவிய அளவில் பெரிதும் அறியப்படாது இருந்தது.  1984-ஆம் ஆண்டு மைக்கேல் பெரி என்பார், இதே போன்ற ஒரு வடிவியற்கட்டத்தை குவாண்ட இயங்கியலில் கண்டறிந்து, ராயல் சொசைட்டி எனப்படும் வேந்தியக் குழும பனுவலில் வெளியிட்டிருந்ததன் பின், இந்திய இயற்பியலாளர்களான சி. இராமசேஷன், இராசாராம் நித்தியானந்தா, சைமன், முகுந்தா, ஜோசப் சாமுவேல், இராஜேந்திர பண்டாரி போன்றோர் ஒளியியலில் பஞ்சரத்தினம் அவர்கள் தந்த ஆய்வுகளை உலகம் அறியச் செய்ததோடு அவர்களும் வடிவியற்கட்டத்தில் பெரிய ஆய்வுகளைச் செய்தனர், அவை குவாண்டவியலிலும், அடிப்படை இயற்பியல் கட்டமைப்பிலும், கணிதத்திலும் முக்கியமானப் பொருளாக ஆய்வு செய்யப்படுகிறது. குவாண்டக்கணினியியலில் மிக முக்கியமான அம்சமாக, தவறிலாக் கணித்தலிலும், செய்திப் பரிமாற்றத்திலும் ஊகிக்கப்படுகிறது. மேலும் அறியப்பட்ட ஆய்வாளர்களான அகரனோவ், ஜீவா ஆனந்தன், அருண் குமார் பதி, வேத்ரால், ஸ்யோக்விஸ்ட் போன்றோர் இத்துறையில் மிகவும் முக்கியமானப் பங்களிப்பினைத் தந்துள்ளனர்.

உசாத்துணை 

1934 பிறப்புகள்
1969 இறப்புகள்
இந்திய இயற்பியலாளர்கள்
நறுஞ்சுவைக் கீரை

நறுஞ்சுவைக் கீரை (Asystasia gangetica) என்ற இந்த தாவரம் முண்மூலிகைக் குடும்பம்  என்ற தாவரப்பிரிவைச் சேர்ந்தது ஆகும். தென்னாப்பிரிக்கா பகுதியில் அதிகமாகக் காணப்படுகிறது. மேலும் இந்தியாவில் பல பகுதிகளிலும் காணப்படுகிறது. இத்தாவரம் தரையில் படர்ந்து காணப்படும்.
 இது ஒரு மூலிகைத் தாவரம் ஆகும்.

மேற்கோள்கள் 

கீரைகள்
முண்மூலிகைக் குடும்பம்
இந்திய சட்டமன்றத் தேர்தல்கள், 2016

இந்தியாவின் தமிழ்நாடு, மேற்கு வங்கம், கேரளா, அசாம் ஆகிய நான்கு மாநிலங்கள் மற்றும் பாண்டிச்சேரி ஒன்றியப் பகுதி இவைகளுக்கான சட்டமன்றத் தேர்தல்கள் 2016ஆம் ஆண்டின் ஏப்ரல், மே மாதங்களில் நடைபெற்றன. இந்த மாநிலங்களிலும் ஒன்றியப் பகுதியிலும் அனைத்து தேர்தல் செய்முறைகளும் மார்ச்சு 11இல் துவங்கி மே 21, 2016க்குள் முடிவுற்றன. இந்த தேர்தல் அறிவிக்கை வெளியிடப்பட்ட மார்ச் 4, 2016 முதல் தேர்தல் நன்னடத்தை விதிகள் இத்தொகுதிகளில் நடைமுறைக்கு வந்தன.

தமிழ்நாடு

234 தொகுதிகளுக்கு ஒரே நாளில் வாக்குப்பதிவு நடைபெற்றது.

மேற்கு வங்கம்
     
மேற்கு வங்க சட்டப்பேரவையின் 294 தொகுதிகளுக்கான தேர்தல் ஆறு கட்டங்களாக நடைபெற்றது.

கேரளா

140 தொகுதிகளுக்கு ஒரே நாளில் வாக்குப்பதிவு நடைபெற்றது.

அசாம்

அசாம் சட்டப்பேரவைக்கு இரண்டு கட்டங்களாக தேர்தல் நடைபெற்றது.

சில்சார், திசுப்பூர், கௌகாத்தி கிழக்கு, கௌகாத்தி மேற்கு உட்பட 10 தொகுதிகளில் வாக்கை தாளில் சரிபார்க்கும் வசதி செய்யப்பட்டது. பாசக போடோலாந்து மக்கள் முன்னணியுடன் கூட்டணி அமைத்தது. முதல் கட்டமாக ஏப்பிரல் 4 அன்று 65 தொகுதிகளுக்கும் இரண்டாம் கட்டமாக ஏப்பிரல் 11 அன்று 61 தொகுதிகளுக்கும் வாக்குப்பதிவு நடைபெற்றன. பாசகவும் அசாம் கன பரிசத்தும் கூட்டணி சேர்ந்துள்ளதாக அறிவித்தன. முதல் கட்டத்தில் தனக்கு ஒதுக்கப்படாத பிசுவந்து, காளிகோன் தொகுதிகளில் அசாம் கன பரிசித்து வேட்பாளர்களை அறிவித்தது. அங்கு பாசகவுடன் நட்பு ரீதியான போட்டியிருக்கும் என்று கூறியது. 126 உறுப்பினர் சட்டப்பேரவைக்கு பாசக 88 வேட்பாளர்களை அறிவித்தது.

வாக்குப் பதிவு

புதுச்சேரி

30 தொகுதிகளுக்கு ஒரே நாளில் வாக்குப்பதிவு நடைபெற்றது.

மேற்கோள்கள்

உசாத்துணை
 4 States, Puducherry to go to polls between April 4 and May 16

வெளியிணைப்புகள்
 இந்தியத் தேர்தல் ஆணையத்தின் பத்திரிகைக் குறிப்பு பிடிஎஃப்
 இந்தியத் தேர்தல் ஆணைய தமிழ்நாட்டுப் பிரிவின் இணையதளம்
 இந்தியத் தேர்தல் ஆணைய மேற்கு வங்கப் பிரிவின் இணையதளம்
 இந்தியத் தேர்தல் ஆணைய கேரளப் பிரிவின் இணையதளம்
 இந்தியத் தேர்தல் ஆணைய அசாம் பிரிவின் இணையதளம்
 இந்தியத் தேர்தல் ஆணைய பாண்டிசேரிப் பிரிவின் இணையதளம்

இந்தியச் சட்டமன்றத் தேர்தல்கள்
2016 தேர்தல்கள்
அத்தேபள்ளி ராமமோகனராவு

அத்தேபள்ளி ராமமோகனராவு (Addepalli Ramamohana Rao) தெலுங்கு கவிஞரும், இலக்கிய விமர்சகரும் ஆவார்.

வாழ்க்கை
இவர் 1936ஆம் ஆண்டின் செப்டம்பர் ஆறாம் நாளில், இந்திய மாநிலமான ஆந்திரப்பிரதேசத்தில் உள்ள சிந்தகுண்டபாலெம் என்ற ஊரில் பிறந்தார். இவர் மனைவியின் பெயர் அன்னபூர்ணா. இவருக்கு உதயபாஸ்கர், பிரபாகர், ராதாகிருஷ்ணா, ராஜசேகர் ஆகிய நான்கு மகன்கள் உள்ளனர். இவர் ஸ்ரீ வெங்கடேஸ்வரா பல்கலைக்கழகத்தில் எம்.ஏ. படித்தார். இந்துக் கல்லூரியில் ஆசிரியராக பணிபுரிந்தார். பின்னர், இவர் 2016ஆம் ஆண்டின் ஜனவரி பதின்மூன்றாம் நாளில் இறந்தார்..

எழுதிய நூல்கள்
மதுஜ்வாலா
அந்தர்ஜ்வாலா
கோதாவரி நா ப்ரதிபிம்பம்
ரக்தசந்தியா
சங்கம் சரணம் கச்சாமி
மெருபு புவ்வு
அயினாதைர்யங்கானே
பொகசூரின ஆகாசம்
ஸ்ரீஸ்ரீ கவிதாபிரஸ்தானம்
விமர்ச வேதிக சாகித்திய சமீட்சை
ஜாஷுவா கவிதா சமீட்சை
குந்துர்தி கவிதை
மினீகவிதை
திருஷ்டிபதம்
சத்ரீவாத கவித்வம்
அப்யுதய விப்லவ கவித்வாலு - சித்தாந்தாலு, சில்பரீதுலு
கீடுராயி
விலோகனம்
காலம்மீத சந்தகம்
தெரலு
பிரபஞ்சீகரண நேபத்யம்லோ மகிளா
ஆகுபச்சனி சஜீவ சமுத்ரம் நா நேலா
தெலுகு கவித்வம்லோ ஆதுனிகதை

விருதுகள்
 2001: உலகத் தெலுங்கு பல்கலைக்கழகம் வழங்கிய பிரதிபா விருது (இலக்கிய விமர்சகர் என்ற முறையில்)
 உமர் ஆலீஷா விருது
 அரசம் விருது
 திலக் விருது
 ஆந்திரசாரஸ்வத சமிதி ஜீவன சாபல்ய விருது
 தங்கிரால விருது
 ஜாஷுவா விருது
 புலிகண்டி சாகிதீ விருது
 போயிபீமன்ன சாகிதீ விருது

மேற்கோள்கள்

1936 பிறப்புகள்
தெலுங்கு கவிஞர்கள்
2016 இறப்புகள்
கிருஷ்ணா மாவட்ட நபர்கள்
மனிதநேய ஜனநாயகக் கட்சி

மனிதநேய ஜனநாயக  கட்சி (MJK) தமிழ்நாடு மாநில அரசியற் கட்சியாகும். மனிதநேய மக்கள் கட்சியிலிருந்து  பிரிந்து பிப்ரவரி.28 2016 அன்று மனிதநேய ஜனநாயக கட்சி தமிமுன் அன்சாரி, மற்றும் ஹாரூன் ரசீது ஆகியோரால் தொடங்கப்பட்டது.

தற்போது இதன்  பொதுச்செயலாளராக எஸ்.எஸ்.ஹாரூன் ரசீது அவர்கள் உள்ளார்.

சட்ட மன்றத் தேர்தல், 2016
 தமிழ்நாடு சட்டமன்றத் தேர்தல், 2016 இல்  அதிமுக கூட்டணியில் மனிதநேய ஜனநாயக கட்சி போட்டியிடும் என்று அறிவித்தது.
அதிமுக கூட்டணியில் மனிதநேய ஜனநாயக கட்சிக்கு 2 தொகுதிகள் ஒதுக்கப்பட்டது.
 வேலூர்,நாகப்பட்டினம் ஆகிய தொகுதிகளில்  இரட்டை இலை சின்னத்தில் போட்டியிட்டது. இதில் நாகப்பட்டினம் சட்டமன்ற தொகுதியில் 20,550 வாக்குகள் வித்தியாசத்தில் கட்சியின் பொதுச்செயலாளர் மு.தமிமுன் அன்சாரி வெற்றி பெற்றார்.

மேற்கோள்கள்

தமிழக அரசியல் கட்சிகள்
தமிழ்நாட்டு அமைப்புகள்
தமிழக இஸ்லாமிய அமைப்புகள் மற்றும் கட்சிகள்
சவுகார்பேட்டை (திரைப்படம்)

சவுகார்பேட்டை (Sowkarpettai) சிறீகாந்த் மற்றும் லட்சுமி ராய் முன்னனி நடிகர்களாக நடித்து வி. சி. வடிவுடையான் இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.

நடிகர்கள் 
ஸ்ரீகாந்த், லட்சுமி ராய், சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா

கதைச்சுருக்கம் 
வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களை பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளை கொல்கிறான். மேலும் அவனது சக்தியை பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.

ஒலிப்பதிவு 
இப்படத்தின் இசை அமைப்பாளர் ஜான் பீட்டர் ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.

தயாரிப்பு 
2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் தந்த்ர ஷக்தி என்றும், தெலுங்கு மொழியில் சிவ கங்கா என்றும் பெயரிடப்பட்டன.

வரவேற்பு 
இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.

வெளி இணைப்புகள்

மேற்கோள்கள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஸ்ரீகாந்த் நடித்த திரைப்படங்கள்
மனோபாலா நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
மத கஜ ராஜா

மத கஜ ராஜா (ஆங்கில எழுத்துரு: Madha Gaja Raja) சுந்தர் சி. எழுதி இயக்கிய தமிழ்க் கலவை திரைப்படம் ஆகும். நவம்பர் 2012 அன்று அறிவிக்கப்பட்டம் இப்படம் பல முறை தாமதமாகித் இன்னும் வெளியாகாமல் உள்ளது.

மேற்கோள்கள்

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஷால் நடித்த திரைப்படங்கள்
சுந்தர் சி. இயக்கிய திரைப்படங்கள்
அரட்டம்

அரட்டம் (அறிவியல் பெயர் : Barringtonia racemosa)  (ஆங்கில பெயர் : Fish-killer tree), இது ஒரு பூக்கும் தாவர இனம் ஆகும். இத்தாவரம் லெசிதிடெசிஎ (Lecythidaceae) என்ற தாவரக் குடும்பத்தைச் சேர்ந்தது ஆகும். இவை இந்தியாவின் கடலோர சதுப்புநில காடுகளிலும், ஆறுகள் கலக்கும் கயவாய் பகுதிகளிலும் அதிகமாகக் காணப்படுகிறது. மேலும் தென்னாப்பிரிக்காவின் மடகாஸ்கர் பகுதி, ஆசியாவில் இந்தியா, இலங்கை, மலேசியா, தாய்லாந்து, லாவோஸ், தெற்கு சீனா, வடக்கு ஆஸ்திரேலியா, தைவான் நாட்டின் கடற்கரை ஓரங்கள், மற்றும் ஓசியானியாவின் பகுதியான பொலினீசியா தீவுகளிலும் காணப்படுமிறது.

படக்காட்சி

மேற்கோள்கள்

மேலும் பார்க்க 
http://www.plantzafrica.com/plantab/barringrac.htm 
http://www.worldagroforestrycentre.org/sea/Products/AFDbases/af/asp/SpeciesInfo.asp?SpID=307 
   Australian Institute of Marine Science – Field Guide to the Mangroves of Queensland

மூலிகைகள்
மரங்கள்
சோடியம் செலீனைடு

சோடியம் செலீனைடு (Sodium selenide) என்பது Na2Se என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். சோடியம் மற்றும் செலீனியம் சேர்ந்து இச்சேர்மம் உருவாகிறது.

தயாரிப்பு 
-40 பாகை செல்சியசு வெப்பநிலையில், திரவ அமோனியா கரைசலில் உள்ள சோடியத்துடன் செலீனியம் சேர்த்து வினைபுரியச் செய்வதனால் நிறமற்ற திண்மமான சோடியம் செலீனைடைத் தயாரிக்கலாம்.  

வாயுநிலையில் உள்ள ஐதரசன் செலீனைடுடன் சோடியம் உலோகத்தைச் சேர்த்து 100 பாகை செல்சியசு வெப்பநிலையில் சூடுபடுத்துவதன் மூலமாகவும் மாற்றுவழியில் சோடியம் செலீனைடு தயாரிக்க முடியும்.

வினைகள் 
மற்ற கார உலோக சால்கோசென்கள் போலவே இச்சேர்மமும் தண்ணீரால் எளிதில் தூண்டப்படக்கூடியச் சேர்மமாக, எளிதில் நீராற்பகுப்பு வினைக்கு உட்பட்டு சோடியம் இருசெலீனைடு (NaSeH) மற்றும் ஐதாக்சைடு கலவைகளைத் தருகிறது. Se2−  அயனியின் உச்சமான காரத்தன்மையே இந்நீராற்பகுப்பு வினைக்கு காரணமாகிறது. 

Na2Se + H2O → NaHSe + NaOH

இதேபோல, சோடியம் செலீனைடு உடனடியாக ஆக்சிசனேற்றம் அடைந்து பல்செலீனைடுகளாக மாறுகிறது. அரையளவு வெண்மை மாதிரிகள் இம்மாற்றத்தை அடையாளப்படுத்துகின்றன.

சோடியம் செலீனைடு அமிலங்களுடன் வினைபுரிந்து நச்சு மிகுந்த ஐதரசன் செலீனைட்டு வாயுவை உற்பத்தி செய்கிறது.

Na2Se + H2O → NaHSe + NaOH

மின்னணு கவரிகளுடன் இது வினைபுரிந்து செலீனியம் சேர்மங்களைக் கொடுக்கிறது. ஆல்க்கைல் ஆலைடுகளுடன் வினைபுரிந்து பல்வேறு வகையான கரிம செலீனியம் சேர்மங்களைக் கொடுக்கிறது.

Na2Se + 2 HCl → H2Se + 2 NaCl

கரிம வெள்ளீயம் மற்றும் கரிம சிலிக்கன் ஆலைடுகளும் இதேபோல வினைபுரிந்து தேவையான பொருட்களைக் கொடுக்கின்றன. 

Na2Se  +  2 RBr   →   R2Se  +  2 NaBr

பாதுகாப்பு 
ஈரம் மற்றும் காற்றினால் சோடியம் செலீனைடு பாதிப்படையும் என்பதால் இச்சேர்மத்தை அவற்றிடமிருந்து விலக்கி வைத்திருக்க வேண்டும்.

மேற்கோள்கள் 

சோடியம் சேர்மங்கள்
செலீனைடுகள்
புளோரைட்டு படிகக் கட்டமைப்பு
டார்லிங் 2

டார்லிங் 2 (ஆங்கில எழுத்துரு: Darling 2) சதீசு சந்திரசேகரன் இயக்கிய தமிழ்த் திகில் திரைப்படம் ஆகும்.

நடிகர்கள் 
 கலையரசன்
 ரமீஷ் ராஜா
 மாயா
 பாலாஜியாக அரி கிருஷ்ணன்

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஓய்

ஓய் என்பது பிரான்சிசு மார்க்கசு எழுதி இயக்கிய ஒரு நகைச்சுவை கலந்த காதல் தமிழ்த் திரைப்படம் ஆகும். இப்படம் மார்ச்சு 18, 2016 அன்று வெளியிடப்பட்டது. இப்படத்தின் பாடல்களுக்கான இசை, பின்னணி இசை ஆகியவற்றை இளையராசா செய்திருந்தார்.

நடிகர்கள் 
 கீதன் பிரிட்டோ
 ஈசா

மேற்கோள்கள்

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
குரோவர் தேடுமுறை

குரோவர் தேடுமுறை என்பது லோவ் குமார் குரோவர் (Lov Kumar Grover) என்ற குவாண்டக் கணினியியலாளரால் உருவாக்கப்பட்ட தேடுமுறை ஆகும்.

ஒரு தொலைபேசி எண் நிரலிலிருந்து ஒரு குறிப்பிட்ட எண்ணை பல முறைகளில் தேடலாம்.  ஒவ்வொரு எண்ணாகப் பார்த்துத் தேடிக் கண்டுபிடிக்கலாம். ஒழுங்கற்ற முறையில் அங்கொன்றும் இங்கொன்றுமாகவும் தேடலாம், அப்படித் தேடும் பொழுது, வேண்டும் எண்ணை விட்டுவிடுவதற்கும் வாய்ப்பு உண்டு.  இது மரபார்ந்தக் கணினியில் மிக முக்கியமான, அதேநேரம் மிகவும் சிக்கலானக் கேள்வியாகும்.

மரபார்ந்தக் கணினிமுறையில், N பொருட்களைத் தேடும் பொழுது  க்கும் சற்றுக் குறைவான எண்ணிக்கையிலேயேத் தேடவேண்டி வரும்.  ஆனால் ஒரு குவாண்டக்கணினியை வைத்து, குரோவர் தேடுமுறை கொண்டு  குவாண்ட நிலைகூடியமைதல் என்ற பண்பின் விளைவாக,  அளவிலேயேத் தேடிக் கண்டுபிடிக்க முடியும்.  அதாவது, 100 பொருட்களில் ஒரு பொருளை, பத்து முறைத் தேடுவதிலேயே கண்டறிய முடியும்.

உசாத்துணை

இந்திய இயற்பியலாளர்கள்
நகரா முரசு மண்டபம்

நகரா மண்டபம் மீனாட்சியம்மன் கோயில் கிழக்கு சன்னதி நேர் எதிரில் அமைந்த சிறிய மண்டபம். மீனாட்சியம்மன் பூஜையின் போது இம்மண்டபத்தில் உள்ள நகரா முரசு நாள்தோறும் அதிகாலை 4.30 மணி முதல் ஐந்து மணி வரையும், மாலை 4.30 மணி முதல் ஐந்து மணி வரையும் கொட்டப்படும். இம்மண்டபம் நகரா முரசு அடிக்கப் பயன்படுவதால் இம்மண்டபத்திற்கு நகரா மண்டபம் எனப் பெயராயிற்று.

மதுரை நாயக்க மன்னர் அச்சுதராயர் காலத்தில் நகரா மண்டபம் கட்டப்பட்டது. மதுரை மீனாட்சி அம்மன் கோயிலுக்குச் சொந்தமான இம்மண்டபத்தில் தற்போது சில வணிகக் கடைகள் உள்ளது.

படக்காட்சியகம்

இதனையும் காண்க
 நகரா முரசு

மேற்கோள்கள்

வெளி இணைப்புகள்
  Madurai - Athens of the East 
மதுரை
மதுரை நாயக்கர்கள்
சங்கரபதிக்கோட்டை

சங்கரபதிக்கோட்டை (Sangarapathikottai) என்பது 18ஆம் நூற்றாண்டில் கட்டப்பட்ட மருது பாண்டியர் போர்ப் பயிற்சி பாசறையும் புகலிடமாகவும் இருந்தது. இது தமிழ்நாட்டில் சிவகங்கை மாவட்டத்தில், தேவகோட்டையின் அருகில் உள்ள அமராவதிபுதூர் கிராமத்தில் இக்கோட்டை அமைந்துள்ளது. தமிழ்நாடு வனத்துறைக்குச் சொந்தமான இக்கோட்டையைத் தமிழ்நாடு அரசு சுற்றுலாத் தலமாக அறிவித்துள்ளது. ஆனால் தற்போது இக்கோட்டை மிகவும் சிதிலமடைந்து காணப்படுகிறது.

வீரபாண்டிய கட்டபொம்மனின் சகோதரன் ஊமைத்துரையும் இந்தக் கோட்டையை மறைந்து கொள்ளும் இடமாக பயன்படுத்தியுள்ளார். இந்தக் கோட்டையின் கட்டுமானம் மிகவும் தனித்தன்மை வாய்ந்தது. இக்கோட்டை 50 கற்தூண்களுடன் இதன் வடிவமைப்பிற்கு மிகவும் பொருத்தமாக காட்சியளிக்கிறது.

மான்கள் 
இக்கோட்டை வனப்பகுதியில் அமைந்துள்ளதால் இதனைச் சுற்றியுள்ள காட்டுப்பகுதியில் புள்ளிமான்கள் நிறையக் காணப்படுகின்றன.

மேற்கோள்கள் 

தமிழகக் கோட்டைகள்
சிவகங்கை மாவட்டம்
காட்டுமுள்ளங்கி

காட்டுமுள்ளங்கி (அறிவியல் பெயர் : BLUMEA LACERA), (ஆங்கில பெயர் : Blumea) சூரிய காந்தி குடும்பத்தைச் சேர்ந்த பூக்கும் தாவரம் ஆகும். இவை பொதுவாக இந்திய துணைக் கண்டப்பகுதிகளில் காணப்படும் நாடுகளிலும், ஆஸ்திரேலியாப் பகுதிகளிலும் காணப்படுகிறது. மூலிகை மருத்துவத்திற்கு இத்தாவரம் பயன்படுகிறது.

மேற்கோள்கள்

மூலிகைகள்
பூக்கும் தாவரங்கள்
தாவரப் பேரினங்கள்
வருகமஞ்சள்

வருகமஞ்சள், அல்லது மந்திரவஞ்சி (Bixa orellana,  Lipstick tree) இது ஓர் புதர் போல் வளர்ந்து பூக்கும் தாவரம் ஆகும். இத்தாவரம் அமெரிக்காவின் வெப்ப மண்டல பகுதியில் அதிகமாகக் காணப்படுகிறது. இது ஒரு முலிகைத் தாவரம் ஆகும். இதன் சாயம் கொண்டு உதட்டுச் சாயம் செய்யவும், உடலில் மேல் பூச்சு பூசிக்கொள்ளவும் பயன்படுத்துகின்றனர். இவை தென் அமெரிக்கா, மத்திய அமெரிக்கா, மற்றும் கரிபியன் பகுதிகளில் கானப்படுகிறது. இத்தாவரம் இந்தியாவிலும் காணப்படுகிறது.

படத்தொகுப்பு

மேற்கோள்கள் 

பூக்கும் தாவரங்கள்
மரமஞ்சள்

மரமஞ்சள் (Berberis aristata, ɪndian berberi) இது பெர்பேரிசியா என்ற குடும்பத்தைச் சேர்ந்த பூக்கும் தாவரம் ஆகும். இது ஒரு மூலிகைத் தாவரம் ஆகும். இந்தியாவில் இமயமலைப் பகுதியிலும் நேபாளத்திலும், மேலும் இலங்கையில் ஈர நிலப்பகுதியிலும் காணப்படுகிறது.

மேற்கோள்கள் 

மூலிகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
ஊதா முள்ளி

ஊதா முள்ளி, டிசம்பர் பூ, கோல்மிதி  (தாவர வகைப்பாட்டியல் : Barleria cristata), (ஆங்கில பெயர் : Philippine violet) இது ஒரு பூக்கும் தாவர வகையைச் இனம் ஆகும். இதன் குடும்பப்பெயர் முண்மூலிகைக் குடும்பம்  என்பதாகும். இவை தெற்கு சீனா , இந்தியா, மியான்மர் போன்ற நாடுகளில் காணப்படுகிறது. இத்தாவரம் வீடுகளில் அலங்கார செடியாக வளர்க்கப்படுகிறது, 
மேலும் ஹவாய் தீவுகளிலும் இவை காணப்படுகிறது.

மேற்கோள்கள்

பார்லேரியா பேரினம்
பிலிப்பீனியத் தாவரங்கள்
திருவனந்தபுரம் - வேராவல் விரைவுவண்டி

திருவனந்தபுரம் - வேராவல் விரைவுவண்டி, இந்திய இரயில்வேயினால் இயக்கப்படுகிறது. இந்த வண்டி கேரளத் தலைநகரான திருவனந்தபுரத்தில் இருந்து கிளம்பி, வேராவல் வரை சென்று திரும்புகிறது.

வழித்தடம்
இந்த வண்டி கீழுள்ள இடங்களில் நின்று செல்லும்.
 திருவனந்தபுரம் சென்ட்ரல்
 கொல்லம் சந்திப்பு
 மாவேலிக்கரை
 செங்கன்னூர்
 திருவல்லை
 கோட்டயம்
 எர்ணாகுளம் நகரம்
 ஆலுவா (ஆலவாய்)
 திருச்சூர்
 ஷொறணூர் சந்திப்பு
 பட்டாம்பி
 குற்றிபுரம்
 திரூர்
 பரப்பனங்காடி
 பரோக்கு
 கோழிக்கோடு
 கொயிலாண்டி
 வடகரை
 தலச்சேரி
 கண்ணூர்
 கண்ணபுரம்
 பய்யன்னூர்
 காஞ்ஞங்காடு
 காசரகோடு
 மங்களூர் சந்திப்பு
 பாடுபித்ரி
 உடுப்பி
 குந்தாபுரா
 பைந்தூர்
 அங்கோலா
 கார்வார்
 மட்காவ் சந்திப்பு
 கர்மாலி
 குடாள்
 ரத்தினகிரி
 கேட்
 பன்வேல் சந்திப்ப
 பிவண்டி ரோடு
 வசை ரோடு
 போய்சர்
 வாப்பி சந்திப்பு
 வல்சாடு
 நவசாரி
 சூரத்
 அங்கலேஸ்வர்
 வடோதரா சந்திப்பு
 ஆனந்து சந்திப்பு
 மணிநகர்
 அகமதுநகர் சந்திப்பு
 விரங்கம்
 சுரேந்திரநகர் சந்திப்பு
 வங்கனேர்
 ராஜ்கோட் சந்திப்பு
 பக்தி நகர்
 கோண்டால்
 நவகாட்
 ஜூனாகாத் சந்திப்பு
 கேஷோட்
 வேராவல் சந்திப்பு

சான்றுகள்

கேரளத்தில் தொடருந்துப் போக்குவரத்து
கர்நாடகத்தில் போக்குவரத்து
கோவாவில் போக்குவரத்து
மகாராட்டிரப் போக்குவரத்து
குஜராத்தில் போக்குவரத்து
மெல்லிழைக் காகிதம்

மெல்லிழைத் தாள் அல்லது மெல்லிழைக் காகிதம் (Tissue paper) என்பது குறைந்த எடையுள்ள நேர்த்தியாக செய்யப்பட்ட ஒரு தாள் ஆகும். இது மறுசுழற்சிக்கு உட்பட்ட ஒரு காகிதக் கூழில் இருந்து தயாரிக்கப்படுகிறது.

தன்மைகள் 
உரிஞ்சும் ஆற்றல், மெலிந்த எடை, தடிப்பு, பேரளவு, வெண்மை, நீட்டம், காட்சி மற்றும் ஆறுதல் ஆகியவை குறிப்பிடத்தக்க தன்மைகள் ஆகும்.

மேற்கோள்கள்

காகிதம்
புளிமா

{{taxobox
|image=File:Buchanania angustifolia.jpg
|image_caption=
|regnum = தாவரம் 
|unranked_divisio = பூக்கும் தாவரம்
|unranked_classis = ஒருவித்திலையி
|unranked_ordo = ரோசிதுகள்
|ordo = Sapindales
|familia = Anacardiaceae
|subfamilia = Anacardioideae
|genus = Buchanania
|species = B. lanzan
|binomial = Buchanania lanzan
|binomial_authority = Spreng.
|}}புளிமா'  (அறிவியல் பெயர் : BUCHANANIA AXILLARIS), (ஆங்கில பெயர் : Buchanan's Mango'') என்பது பூக்கும் தாவரம் ஆகும். இதன் விதைகள் மூலிகை மருந்தாகப் பயன்படுகிறது.

மேற்கோள்கள்

மூலிகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்